Author: koki
Company: Abyss Studios, Ltd.

Doložka prednosti
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo zahraničných vecí Slovenskej republiky 

2.	Názov zmluvy: Návrh na uzavretie Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej  

3.	Účel a predmet zmluvy a jeho úprava v právnom poriadku Slovenskej republiky:
Účelom zmluvy je vytvoriť moderný rámec pre bilaterálne vzťahy medzi zmluvnými stranami, ktoré sa v súčasnosti riadia Dohodou medzi EHS a ASEANom z roku 1980. Predmetom úpravy je právny záväzok Indonézie rešpektovať ľudské práva, ako aj záväzky v oblasti boja proti terorizmu a zbraniam hromadného ničenia, ktoré vyplývajú z medzinárodných noriem.  

4.	Priama úprava práv alebo povinností fyzických osôb alebo právnických osôb:
Medzinárodná zmluva, ktorá neobsahuje priamu úpravu práv a povinností fyzických a právnických osôb 

5.	Úprava predmetu medzinárodnej zmluvy v práve ES/EÚ:
Predmet zmluvy je upravený právne záväznými aktmi EÚ, predovšetkým v čl. 207, 211, 216, 217, 218 a 219 Zmluvy o fungovaní Európskej únie. 
Súlad medzinárodnej zmluvy s právom EÚ: úplná zhoda.  

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Medzinárodná zmluva o ľudských právach a základných slobodách, medzinárodná zmluva, ktorá je medzinárodnou hospodárskou zmluvou všeobecnej povahy  

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
Medzinárodná zmluva o ľudských právach a základných slobodách, medzinárodná zmluva, na ktorej vykonanie nie je potrebný zákon 

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok: 
Vzhľadom na priamu použiteľnosť niektorých ustanovení medzinárodnej zmluvy a jej prednosť pred zákonmi nie je potrebné zrušiť alebo zmeniť z dôvodu duplicity žiadny právny predpis.